
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



P.l. 304/11.06.2002

Domnului deputat




Ionel Olteanu,



Preşedintele Comisiei juridice, de disciplină şi imunităţi

AVIZ

asupra proiectului de Lege privind transparenţa decizională în administraţia publică

În conformitate cu prevederile art. 89 din Regulamentul Camerei Deputaţilor, Biroul permanent a trimis, Comisiei pentru drepturile omului, culte şi problemele minorităţilor naţionale, cu adresa nr. 304 din 13 iunie 2002, spre dezbatere şi avizare, proiectul de Lege privind transparenţa decizională în administraţia publică, înregistrat cu nr. 25/369/13 iunie 2002.



În şedinţa din 18 iunie 2002, membrii comisiei au examinat proiectul de lege, în conformitate cu prevederile art. 60 din Regulamentul Camerei Deputaţilor, şi au hotărât, cu unanimitate de voturi, să îi acorde aviz favorabil, cu următorul amendament admis:

Amendament admis:

Nr.

crt.
Articolul 

(textul iniţial)
Amendamentul propus

(autorul)

Text adoptat de comisie
Motivare

0.
1.
2.
3.

 1.
“Art.5 – Nu sunt supuse prevederilor prezentei legi procesul de elaborare a actelor normative şi şedinţele în care sunt prezentate şi dezbătute informaţii privind:

...........................................

(b) – activităţile comerciale sau financiare, dacă publicitatea acestora aduce atingere principiului concurenţei loiale, potrivit legii; “
Dl   deputat   Liviu Alexandru  Mera  a propus  eliminarea textului literei b din articolul 5. 

Amendamentul a fost adoptat cu unanimitate de voturi.
Autorul consideră că, principiul concurenţei loiale este protejat de legea privind combaterea concurenţei neloiale, aflată în vigoare, iar sub prevederile textului iniţial s-ar putea ascunde anumite activităţi comerciale ori fiscale, cu caracter ilegal.



PREŞEDINTE,

Nicolae Păun

Întocmit:

Consilier  Onesia Babeş

